EKSAMEN I 15023 SKATTERETT 1  30. august 1996

OPPGAVE 1 (30 %)

I forbindelse med årsoppgjøret for 1995 skal det fastsettes ligningsverdi for aksjene i det ikke børsnoterte selskapet AS Skipsfart. Selskapets regnskapsmessige balanse er som følger:

Eiendeler

Gjeld og egenkapital

Kasse/bank
100.000
Kassekreditt
200.000

Kundefordringer
500.000
Leverandørgjeld
450.000

Andre fordringer
400.000
Skyldig skattetrekk og mva 
300.000

Aksjer
300.000
Beregnet ikke ilignet skatt
500.000



Påløpte ikke forfalte renter
50.000



Skyldig utbytte
300.000

Goodwill
600.000
Pantegjeld
1.200.000

Driftsløsøre
1.200.000 
Aksjekapital (500 aksjer à kr. 1.000)
500.000

Skip
4.800.000
Reservefond
1.700.000

Bygg
2.300.000
Fri egenkapital
5.000.000
Sum eiendeler
10.200.000
Sum gjeld og egenkapital
10.200.000

Kundefordringene er regnskapsmessig verdsatt til pålydende med en reduksjon for forventede tap på 100.000.

Andre fordringer gjelder lån til tidligere administrerende direktør. Det er en rettssak på gang da den tidligere direktøren mener seg usaklig oppsagt. Han nekter derfor å innfri lånet og krever en tilsvarende kompensasjon for usaklig oppsigelse. Bedriften mener dette kravet er urimelig.

Aksjene er i ikke børsnoterte selskap og har skattemessig formuesverdi (full verdi) på 1.000.000.

Driftsløsøre består av transportmidler og inventar. Saldoverdi pr. 31.12.95 er kr. 800.000.

Regnskapslinjen skip består av et mindre lasteskip som ble anskaffet i 1994 for 3.000.000. I 1995 er dette skipet påkostet 2.500.000.

Bokført bygg ble anskaffet i desember 1995. Det er ikke avskrevet regnskapsmessig. Ved henvendelse til ligningskontoret har bedriften fått opplyst at ligningsverdien for bygget var 1.000.000 pr. 31.12.1994.

Spørsmål 1.
Fastsett ligningsverdi for aksjene i AS Skipsfart pr. 1. januar 1996. I denne forbindelse skal kandidaten drøfte de enkelte postene som inngår i formuesfastsettelsen.

Spørsmål 2.
Vil det ha betydning for formuesfastsettelsen av aksjene om AS Skipsfart var eid av aktive aksjonærer og var underlagt delingsreglene.

